ʼ10 ತಂಡಗಳ ಐಪಿಎಲ್ʼಗೆ ಬಿಸಿಸಿಐ ಗ್ರೀನ್ ಸಿಗ್ನಲ್: 2022ರ IPL ಕಣದಲ್ಲಿ ಈ 10 ತಂಡಗಳ ನಡುವೆ ಕಾದಾಟ..! ಅಹಮದಾಬಾದ್: ಅಹಮದಾಬಾದ್ʼನಲ್ಲಿ ನಡೆದ 89ನೇ ವಾರ್ಷಿಕ ಸಾಮಾನ್ಯ ಸಭೆಯಲ್ಲಿ 2022ರ ಆವೃತ್ತಿಯ 10 ತಂಡಗಳ ಐಪಿಎಲ್ʼಗೆ ಬಿಸಿಸಿಐ ಅನುಮೋದನೆ ನೀಡಿದೆ. ಐಪಿಎಲ್ 14ಕ್ಕೆ ಎರಡು ಹೊಸ ತಂಡಗಳ ಸೇರ್ಪಡೆಯನ್ನ ಸಕಾಲದಲ್ಲಿ ಮಾಡಲು ಸಾಧ್ಯವಿಲ್ಲ, ಹೊಸ ತಂಡಗಳಿಗೆ ಟೆಂಡರ್ʼಗಳನ್ನು ಹುಡುಕಲು ಸಮಯವಿಲ್ಲ ಎನ್ನಲಾಗ್ತಿದೆ. ಹಾಗಾಗಿ 2022ರ ಐಪಿಎಲ್ʼನಲ್ಲಿ ಕೇವಲ 10 ತಂಡಗಳು ಮಾತ್ರ ಕಣದಲ್ಲಿರುತ್ವೆ. ಐಒಸಿಯಿಂದ ಕೆಲವು ಸ್ಪಷ್ಟನೆಗಳ ನಂತರ 2028ರ ಲಾಸ್ ಏಂಜಲೀಸ್ ಒಲಿಂಪಿಕ್ಸ್ʼನಲ್ಲಿ ಕ್ರಿಕೆಟ್ ಸೇರ್ಪಡೆಗೆ ಐಸಿಸಿ ಬಿಡ್ ಬೆಂಬಲಿಸಲು ಬಿಸಿಸಿಐ ನಿರ್ಧರಿಸಿದೆ ಎಂದು ಮೂಲಗಳು ತಿಳಿಸಿವೆ.